bolesť vyrážajúca do svalu ľavej ruky, krčná chrbtica
mám asi natiahnuté svaly na rukách bolesť tiež. Z dvíhania môjho 13 kg vnuka. už ma bolia dlhšie. Ramená a svaly na rukách. predtým som to nikdy nepociťovala. Čo by ste mi poradili.
Dobrý deň.
Ďakujeme za Vašu otázku.
Na dočasné tlmenie bolesti odporúčam liek
Flector EP 25mg
. Tento liek zmierňuje bolesť, a súčasne tlmí zápal a opuch. Odporúčané dávkovanie je 1 (25 mg) mäkká kapsula s odstupom 4 - 6 hodín podľa potreby. V priebehu 24 hodín sa nesmie užiť viac ako 3 mäkké kapsuly. Mäkké kapsuly sa majú prehltnúť celé a zapiť vodou.
Na uvoľnenie svalstva Vám odporúčam liek
Guajacuran
. Obsahuje liečivo guajfenezín, ktorý okrem iného uvoľňuje kostrové svalstvo. Odporúčané dávkovanie je 1 tableta 3 až 5-krát denne.
Pre lepšiu účinnosť a rýchlejšiu úľavu ja vhodné doplniť príjem magnézia. Magnézium (horčík) prispieva k správnej funkcii svalov a nervového systému.
V prípade, že do 3 dní nenastane zlepšenie zdravotného stavu, bude potrebné lekárske vyšetrenie.
Prajem skorú úľavu od ťažkostí.
S pozdravom
Mgr. Barbora Bičanovská